**Anexa 3**

**Documentele din dosarul de concurs** pentru posturile didactice universitare şi de cercetare din U.A.V.**:**

1. pagina de gardă a dosarului conform modelului din Anexa 12
2. opis dosar (lista documentelor din dosarul de concurs şi pagina la care se regăseşte documentul) conform modelului din Anexa 13.
3. cererea de înscriere la concurs, semnată de candidat, care include o declaraţie pe propria răspundere privind veridicitatea informaţiilor prezentate în dosar, înregistrată la Registratura U.A.V. (Anexa 2).
4. propunere de dezvoltare a carierei universitare a candidatului atât din punct de vedere didactic, doar în cazul posturilor didactice, cât şi din punctul de vedere al activităţilor de cercetare ştiinţifică, care va cuprinde maximum 10 pagini şi este unul dintre principalele criterii de departajare a candidaţilor. Documentul se semnează pe fiecare pagină în colţul din dreapta jos cu pix sau cerneală de culoare albastră.
5. curriculum vitae al candidatului, întocmit conform art. 11 al (4). Documentul se semnează pe fiecare pagină în colţul din dreapta jos cu pix sau cerneală de culoare albastră.
6. lista de lucrări a candidatului, întocmită conform art. 12. Documentul se semnează pe fiecare pagină în colţul din dreapta jos cu pix sau cerneală de culoare albastră.
7. fişa de verificare a îndeplinirii standardelor minimale ale universităţii de prezentare la concurs, al cărei format standard este prevăzut de metodologia proprie în Anexa 4.Standardele U.A.V. nu pot deroga de la standardele minimale naționale aprobate potrivit art. 156 alin. (1) lit. a) și alin. (2) din Legea învățământului superior nr. 199/2023, cu modificările și completările ulterioare. Fişa de verificare este completată şi semnată de către candidat pe fiecare pagină în colţul din dreapta jos cu pix sau cerneală de culoare albastră. Aceasta va fi însoţită de dovada îndeplinirii criteriilor, în format electronic.
8. documente referitoare la deţinerea diplomei de doctor: copie conform cu originalul a diplomei de doctor şi, în cazul în care diploma de doctor originală nu este recunoscută în România, copie conform cu originalul a atestatului de recunoaștere sau echivalare a acesteia;
9. documente referitoare la deţinerea atestatului de abilitare în domeniul disciplinelor din postul de concurs (pentru candidaţii la postul de profesor universitar), copia atestatului de abilitare conform cu originalul;
10. rezumatul, în limba română şi într-o limbă de circulaţie internaţională, a tezei de doctorat şi/sau, după caz, a tezei de abilitare, pe maximum o pagină pentru fiecare limbă;
11. declaraţie pe propria răspundere a candidatului în care indică situaţiile de incompatibilitate prevăzute de Legea învățământului superior nr. 199/2023 în care s-ar afla în cazul câştigării concursului sau lipsa acestor situaţii de incompatibilitate (Anexa 8);
12. în cazurile prevăzute la art. 4 (6) și (7), copii conforme cu originalul, care atestă deținerea titlurilor medicale respective;
13. copia după Monitorul Oficial în care a fost publicat postul;
14. copii ale altor diplome care atestă studiile candidatului: diplomă de bacalaureat sau echivalentă; diplomă de licenţă sau echivalentă; diplomă de master (însoţite de suplimentul la diplomă /foaia matricolă) - copii conform cu originalul;
15. Copie conform cu originlul a Certificatului de Absolvire a Departamentului pentru pregătirea personalului didactic, nivel II;
16. Copii conform cu originalul după certificate de atestare a unor competenţe, dacă este cazul ;
17. copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului;
18. în cazul în care candidatul şi-a schimbat numele, copii de pe documente care atestă schimbarea numelui - certificat de căsătorie sau dovada schimbării numelui-copie conform cu originalul;
19. listă cu maximum 10 publicaţii, brevete sau alte lucrări ale candidatului, selecţionate de acesta şi considerate a fi cele mai relevante pentru realizările profesionale proprii. Cele maximum 10 lucrări, în extenso, se vor depune la dosar şi în format electronic după scanarea acestora în format \*.pdf.
20. certificat de naştere - copie conform cu originalul;
21. pentru candidații la funcția de conferențiar universitar/ cercetător științific gradul II, respectiv profesor universitar/ cercetător științific gradul I: lista cu numele şi adresele de contact ale celor, cel puţin, 3 personalităţi din domeniu care au elaborat scrisori de recomandare, referitoare la calităţile profesionale ale candidatului şi cele 3 scrisori de recomandare, conform art. 13;
22. certificat de cazier judiciar;
23. certificat de integritate comportamentală;
24. certificat medical, eliberat pe un formular specific adoptat prin ordin comun al ministrului educației și ministrului sănătăţii;
25. avizul medical pentru exercitarea profesiei didactice, eliberat conform prevederilor ordinului comun al ministrului educației și al ministrului sănătăţii.
26. CD/Memory stick cu dosarul de concurs (acesta va conţine toate documentele depuse fizic la dosar (cele prevăzute la literele d-q) şi cele prevăzute în format electronic). Documentele cuprinse în dosar se vor scana în format \*.pdf.

y) Pentru posturile de cercetare componenţa dosarului de concurs se armonizează cu prevederile Art. 15 din Legea nr. 319/2003 privind Statutul personalului de cercetare-dezvoltare, cu modificările şi completările ulterioare.